****

**Európsky deň jazykov na našej škole**  
*„Koľko rečí vieš, toľkokrát si človekom.“*

26. september bol vyhlásený za Európsky deň jazykov. Cieľom tohto dňa je upozorniť na dôležitosť učenia sa jazykov, podporiť rozvoj viacjazyčnosti, jazykovej a kultúrnej rozmanitosti, interkultúrneho porozumenia i celoživotného vzdelávania. Priblížiť žiakom jeho význam a podnieť v nich chuť učiť sa cudzie jazyky sme sa aj tento rok rozhodli pomocou rôznych aktivít na hodinách cudzích jazykov. Mladší žiaci kreslili mapy Európy, mali možnosť spočítať, koľkými jazykmi sa v Európe hovorí a rozdielnosť jazykov mohli porovnávať, keď prekladali slová „ahoj“ a „dobré ráno“ do rôznych jazykov. Iní žiaci vyrobili vlajky jednotlivých európskych štátov, krásne projekty či skladali puzzle s mapou Európy. Starší žiaci sa dozvedeli niekoľko zaujímavých faktov o jazykoch, pozreli sa na najdlhšie slová v európskych jazykoch, jazykolamy a svoje jazykové znalosti si mohli otestovať v rôznych kvízoch. Práce žiakov boli vystavené na chodbe školy a deti z nich mali obrovskú radosť. Tento deň vnímali ako príjemnú zmenu oproti klasickému vyučovaniu

.

 